DEĊIŻJONI TAL-KUMMISSJONI
ta' l-4 ta' April 2006
li temenda d-Deċiżjoni 2004/450/KE tat-30 ta' Novembru 2004 li tippreskrivi ħtiġijiet stabbiliti għall-kontenut ta' applikazzjonijiet għal finanzjament Komunitarju għal programmi ta' eradikazzjoni, monitoraġġ u kontroll ta' l-enċefalopatiji sponġiformi trażmissibbli (TSE)
(innotifikata taħt dokument numru C(2006) 1247)
(Test b'relevanza għaż-ŻEE)
(2006/282/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-kamp veterinarju (1), u b' mod partikolari l-Artikolu 24 (11) tagħha,
Billi:
(1)
Id-Deċiżjoni 90/424/KE tistipula l-proċeduri li jirregolaw il-kontribuzzjoni finanzjarja tal-Komunità lejn il-programmi għall-eradikazzjoni u l-monitoraġġ ta' ċerti mardiet ta' l-annimali elenkati f'dik id-Deċiżjoni.
(2)
Id-Deċiżjoni tal-Kummissjoni 2004/450/KE tad-29 ta' April 2004 li tippreskrivi ħtiġijiet stabbiliti għall-kontenut ta' applikazzjonijiet għal finanzjament Komunitarju għal programmi ta' eradikazzjoni, monitoraġġ u kontroll ta' mard ta' l-annimali (2) tistiupla l-informazzjoni li għandu jkun hemm fl-applikazzjonijiet li għandhom jitressqu mill-Istati Membri lill-Kummissjoni
(3)
L-Anness III għad-Deċiżjoni 2004/450/KE jistipula r-rekwiżiti standard għat-tressiq tal-programmi ta' eradikazzjoni u monitoraġġ ta' l-enċefalopatiji sponġiformi li tinxtered (TSEs) kofinanzjati mill-Komunità. Dak l-Anness jirreferi għal ċerti dispożizzjonijiet ta' l-Annessi III u VII għar-Regolament (KE) Nru. 999/2001 tal-Parlament Ewropew u tal-Kunsill tat-22 ta' mejju 2001 li jistabblixxi regoli għall-prevenzjoni, kontroll u eradikazzjoni ta' ċertu enċefalopatija sponġiformi li tinxtered. (3).
(4)
L-Annessi III u VI għar-Regolament (KE) Nru 999/2001 ġew emendati mir-Regolamenti tal-Kummissjoni (KE) Nri 1492/2004 (4) , 36/2005 (5) u 214/2005 (6).. Jixraq għalhekk li d-Deċiżjoni 2004/450/KE tiġi emendata biex jitqiesu l-emendi għall-Annessi III u VII għar-Regolament (KE) Nru 999/2001.
(5)
Id-Deċiżjoni 2004/450/KE għandha għalhekk tiġi emendata skond dan.
(6)
Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI
Artikolu 1
L-Anness III għad-Direttiva 2004/450/KEE għandu jiġi mibdul bl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar l-4 ta' April 2006.